laion/Wikipedia-Exotic huggingface dataset:
דיוגו ורדשקה

דיוגו סוזה ורדשקה (בפורטוגזית: Diogo Sousa Verdasca; נולד ב-26 באוקטובר 1996) הוא כדורגלן פורטוגזי המשחק בעמדת הבלם בקבוצה הפולנית מיראנדס. ורדשקה החל את קריירת המשחק שלו במחלקות הנוער השונות של פורטו, וב-9 באוגוסט 2015 ערך את הופעת הבכורה שלו במדי פורטו ב' בהפסד קבוצתו 1–2 לפורטימוננסה מהליגה הפורטוגלית השנייה. הוא הבקיע פעמיים בעונת 2015/2016 וסייע לקבוצתו לסיים במקום הראשון בליגה, אך הקבוצה לא הייתה רשאית לעלות לליגת העל הפורטוגלית מפני שבה משחקת קבוצת האם שלה, פורטו. בפברואר 2016, בעודו בן 19 בלבד, זומן לראשונה לסגל הקבוצה הראשונה למשחק הליגה האירופית בו הפסידה קבוצתו 0–2 לבורוסיה דורטמונד, אך לא שיחק. ב-17 ביולי 2017 חתם לשלוש שנים בריאל סרגוסה מהליגה הספרדית השנייה. הוא כבש את שער הבכורה שלו ב-8 בספטמבר 2018, בניצחון קבוצתו 4–0 על ריאל אוביידו. ב-21 באוגוסט 2019 חתם לשנתיים בבית"ר ירושלים עם אופציה לעונה נוספת, תמורת כ-300 אלף יורו. ב-1 בספטמבר 2019 ערך את הופעת הבכורה שלו בליגה, בהפסד קבוצתו 1–2 להפועל רעננה. ב-6 באוקטובר 2020 שוחרר מהסגל של בית"ר ירושלים. ביוני 2021 חתם ורדשקה בקבוצת שלונסק ורוצלב מליגת העל הפולנית. ב-27 ביולי 2023 חתם במיראנדס מהליגה הספרדית השנייה. בית"ר ירושלים גביע הטוטו (1): 2019/2020 דיוגו ורדשקה, באתר ההתאחדות לכדורגל בישראל דיוגו ורדשקה, באתר Transfermarkt דיוגו ורדשקה, באתר Soccerway דיוגו ורדשקה, באתר BDFutbol דיוגו ורדשקה, באתר FootballDatabase.eu "Verdasca, o sucessor de Maicon?" [Verdasca, Maicon's successor?] (בפורטוגזית). Rádio Renascença. 15 בפברואר 2016. נבדק ב-17 ביולי 2017. {{cite web}}: (עזרה) "FC Porto B-Portimonense, 1–2: mais um milagre de André Carvalhas" [FC Porto B-Portimonense, 1–2: yet another miracle by André Carvalhas] (בפורטוגזית). Mais Futebol. 9 באוגוסט 2015. נבדק ב-17 ביולי 2017. {{cite web}}: (עזרה) "FC Porto B-Feirense, 2–0: Dragões resolvem jogo na primeira meia hora" [FC Porto B-Feirense, 2–0: Dragons decide game in first thirty minutes]. Record (בפורטוגזית). 17 באפריל 2016. נבדק ב-17 ביולי 2017. {{cite news}}: (עזרה) "Título festejado com vitória no clássico" [Title celebrated with win in classic] (בפורטוגזית). FC Porto. 8 במאי 2016. נבדק ב-17 ביולי 2017. {{cite web}}: (עזרה) "Lukasz Piszczek and Marco Reus score as Dortmund control Porto in first leg". ESPN FC. 18 בפברואר 2016. נבדק ב-17 ביולי 2017. {{cite web}}: (עזרה) "Dortmund-FC Porto: Peseiro esteve em risco de perder o único central que tinha" [Dortmund-FC Porto: Peseiro nearly lost the only stopper he had] (בפורטוגזית). Mais Futebol. 18 בפברואר 2016. נבדק ב-17 ביולי 2017. {{cite web}}: (עזרה) "El central portugués Diogo Verdasca se compromete con el Real Zaragoza por tres temporadas" [Portuguese stopper Diogo Verdasca committs to Real Zaragoza for three seasons] (בספרדית). Real Zaragoza. 17 ביולי 2017. נבדק ב-18 ביולי 2017. {{cite web}}: (עזרה) López, J. (8 בספטמבר 2018). "Una goleada de década" [A routing for the ages]. Heraldo de Aragón (בספרדית). נבדק ב-14 בספטמבר 2018. {{cite news}}: (עזרה) אופיר סער‏, דיוגו ורדאסקה חתם לשנתיים בבית"ר ירושלים, באתר וואלה, 21 באוגוסט 2019 בלם זעזועים: ורדאסקה טעה, בית"ר הפסידה 2:1 לרעננה, באתר ערוץ הספורט, ‏1 בספטמבר 2019 עדכונים מחלון העברות, 28 ביולי 2023
Fuck It Up

Fuck It Up הוא סינגל שהוקלט על ידי הזמרת-יוצרת האוסטרלית איגי אזליה, ביחד עם הראפרית קאש דול, מתוך אלבומה השני, In My Defense. השיר יצא לאור ב-19 ביולי 2019, כסינגל השלישי מתוך האלבום. השיר בדומה לשאר שירי של אזליה, נכתב על ידה ביחד עם קאש דול והופק על ידי ג'יי. וייט דיד איט שהפיק עבורה את "Sally Walker" ו-"Started". השיר יצא לאור כסינגל בסמוך לצאתו הרשמית של האלבום. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של איגי אזליה ב-19 ביולי 2019, בסמוך לצאתו של השיר כסינגל. בתחילת הקליפ, ניתן לראות את אזליה יושבת מאחורי עמדת קבלה, ואת קאש דול נכנסת ומפתחת עמה שיחה. בפחות משעה הצליח קליפ השיר לצבור למעלה מחצי מיליון צפיות. נכון לאוקטובר 2019, מונה הצפיות שלו עומד על כ-32 מיליון צפיות. סרטון השיר "Fuck It Up" באתר יוטיוב IGGY AZALEA, Fuck it up is the next single!https://twitter.com/iggycash/status/1147178692470366210 …, @IGGYAZALEA, ‏2019T9:27 (באנגלית) IGGY AZALEA AND KASH DOLL TEAM UP IN ‘F**K IT UP’ VIDEO, מתוך אתר rap-up.com Iggy Azalea – Sally Walker (באנגלית), נבדק ב-2019-07-19 Iggy Azalea – Started (באנגלית), נבדק ב-2019-07-19 In My Defense, נבדק ב-2019-07-19 iggyazaleamusicVEVO (2019-07-19), Iggy Azalea - Fuck It Up (Official Music Video) ft. Kash Doll, נבדק ב-2019-07-19 Toño Quintanar, Iggy Azalea comparte video para "F*ck It Up", Revista Marvin, ‏2019-07-23 (בספרדית) Iggy Azalea - F*ck It Up (Official Music Video) ft. Kash Doll, נבדק ב-2019-10-25
קו Q של הרכבת התחתית של ניו יורק

קו Q או בשמו המלא קו מהיר ברודוויי (באנגלית: Q Broadway Express) הוא קו רכבת תחתית באגף B של הרכבת התחתית של ניו יורק סמל המסלול של הקו הוא בצבע צהוב ופועלות בו 30, הקו קרוי קו מהיר שכן הוא מדלג על תחנות רבות במנהטן במטרה לאפשר הגעה מהירה לנקודות המרכזיות באי. הקו מתחיל את מסלולו במרכז מנהטן בסמוך לכיכר טיימס. במסלול משותף עם קווים רבים נוספים יורד הקו לכיוון מנהטן תחתית תוך שהוא מדלג על תחנות רבות והופך למהיר. אל ברוקלין הוא נכנס דרך גשר ויליאמסבורג וחוצה את ברוקלין במסלול אלכסוני לכיוון דרום. תחנתו הסופית של הקו היא בקוני איילנד שבדרום ברוקלין. מדיה וקבצים בנושא קו Q של הרכבת התחתית של ניו יורק בוויקישיתוף
Think About Us

Think About Us (בעברית: תחשוב עלינו) הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר האמריקאי טיי דולה סיין. השיר יצא לאור ב-25 בינואר 2019, כסינגל השני מתוך האלבום, על ידי חברת התקליטים סייקו מיוזיק. השיר הגיע למקום ה-22 במצעד הסינגלים הבריטי. במקור, יצא השיר כשיר סולו, אותו שרו ליטל מיקס לבדן. כאשר יצא השיר כסינגל השני מתוך האלבום, הוחלט לארח בגרסה מחודשת שלו את טיי דולה סיין. גרסתו המקורית של האלבום לא כוללת בתוכה את טיי דולה סיין. בסמוך לצאתו על השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של ליטל מיקס ב-15 בפברואר 2019, כמה שבועות לאחר צאתו כסינגל. הקליפ מכיל בתוכו את טיי דולה סיין. בנוסף לכך, בוים הקליפ על ידי ברדלי ופאבלו. נכון ליולי 2019, מונה הצפיות של הקליפ עומד על כ-35 מיליון צפיות. מידע על הסינגל "Think About Us" באתר מיוזיק בריינז מידע על היצירה "Think About Us" באתר Discogs מילות השיר "Think About Us" באתר Genius סרטון השיר "Think About Us" באתר יוטיוב Think About Us | Little Mix, Qobuz (באנגלית) Little Mix Split With Simon Cowell And Record Label Just Days Ahead Of New Album Release, HuffPost UK, ‏2018-11-10 (באנגלית) Official Singles Chart Top 100 | Official Charts Company, www.officialcharts.com (באנגלית) littlemixVEVO (2018-11-15), Little Mix - Think About Us (Audio), נבדק ב-2019-07-19 littlemixVEVO (2019-02-15), Little Mix - Think About Us (Official Video) ft. Ty Dolla $ign, נבדק ב-2019-07-19 LM5 (Deluxe) by Little Mix (באנגלית בריטית), נבדק ב-2019-07-19 LM5 (Deluxe), נבדק ב-2019-07-19 littlemixVEVO (2019-02-15), Little Mix - Think About Us (Official Video) ft. Ty Dolla $ign, נבדק ב-2019-07-19 EXCLUSIVE: Little Mix's 'Think About Us' Directors Bradley & Pablo Talk 'Bad Role Models', Choreography & More | MTV UK, www.mtv.co.uk (באנגלית) bpi Eight years of Little Mix: Their Official Top 20 songs revealed, www.officialcharts.com (באנגלית) Think About Us (feat. Ty Dolla $ign) - Single by Little Mix (באנגלית בריטית), נבדק ב-2019-07-19 LITTLE MIX "Think About Us" | (Radio Date: 22/02/2019), radiodate.it (באנגלית)
Woman Like Me

"Woman Like Me" (בעברית: אישה כמוני) הוא סינגל שהוקלט על ידי להקת הפופ הבריטית ליטל מיקס, ביחד עם הראפרית ניקי מינאז', מתוך האלבום, LM5. השיר יצא לאור ב-12 באוקטובר 2018, כסינגל הראשון והפותח מתוך האלבום, על ידי חברת התקליטים סייקו מיוזיק. השיר הגיע למקום השני במצעד הסינגלים הבריטי. השיר נכתב על ידי כל חברות הלהקה, ביחד עם ניקי מינאז', אד שירן ופזמונאים נוספים. השיר זכה בפרסי המוזיקה הבריטית בקטגוריית "הקליפ הבריטי של השנה", ובפרס ה-Global Awards בקטגוריית "שיר השנה". בסמוך לצאתו על השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של ליטל מיקס ב-,26 באוקטובר 2018 כמה ימים לאחר צאתו כסינגל. על הקליפ אמרה חברת הלהקה לי-אן פינוק כי: "זהו אחד מהקליפים שהיה הכי כיף לצלם אותם". נכון ליולי 2019, מונה הצפיות של הקליפ עומד על כ-200 מיליון צפיות. מידע על הסינגל "Woman Like Me" באתר מיוזיק בריינז מידע על היצירה "Woman Like Me" באתר Discogs מילות השיר "Woman Like Me" באתר Genius סרטון השיר "Woman Like Me" באתר יוטיוב Little Mix Announces New Single 'Woman Like Me,' Featuring Nicki Minaj, Billboard Official Singles Chart Top 100 | Official Charts Company, www.officialcharts.com (באנגלית) Little Mix (Ft. Nicki Minaj) – Woman Like Me (באנגלית), נבדק ב-2019-07-19 Brit Awards 2019 Winners: The Complete List, Billboard Here's the full list of winners for the 2019 Global Awards., Capital (באנגלית) Woman Like Me (feat. Nicki Minaj), נבדק ב-2019-07-19 littlemixVEVO (2018-10-25), Little Mix - Woman Like Me (Official Video) ft. Nicki Minaj, נבדק ב-2019-07-19 Interview: Little Mix return with new single, Women In Pop (באנגלית) www.auspop.com.au “Woman Like Me”: Música do Little Mix conquista certificado de platina no Brasil, POPline, ‏2019-01-14 (בפורטוגזית) bpi Gold/Platinum, Music Canada (באנגלית) (ארכיון) ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Woman Like Me (feat. Nicki Minaj) - Single by Little Mix (באנגלית בריטית), נבדק ב-2019-07-19 LITTLE MIX "Woman Like Me" | (Radio Date: 26/10/2018), radiodate.it (באנגלית)
הירוקי אבה

הירוקי אבה (ביפנית: 安部 裕葵; נולד ב-28 בינואר 1999) הוא כדורגלן יפני המשחק בעמדת הקיצוני באוראווה רד דיימונדס מהליגה היפנית. אבה ערך את הופעת הבכורה שלו בקאשימה אנטלרס ב-1 באפריל 2017, וב-21 ביוני 2017 כבש את שער הבכורה שלו בקבוצה. באותה עונה זכה עם הקבוצה בגביע הסופר קאפ היפני. ב-2018 זכה עם הקבוצה בליגת האלופות האסיאתית. ב-12 ביולי 2019 חתם לארבע עונות בברצלונה אתלטיק תמורת 1.1 מיליון אירו, עם סעיף יציאה של 40 מיליון אירו, והסכום יגדל ל-100 מיליון אירו אם השחקן יעבור לקבוצה הראשונה של ברצלונה. אבה שיחק בכל נבחרות יפן הצעירות. ב-24 במאי 2019 זומן לראשונה לסגל הנבחרת הבוגרת לקראת משחקי קופה אמריקה 2019. הוא ערך את הופעת הבכורה שלו ב-17 ביוני כשעלה כמחליף בדקה ה-66 בהפסד נבחרתו 0–4 לצ'ילה. קאשימה אנטלרס הסופר קאפ היפני: 2017 ליגת האלופות האסיאתית: 2018 רוקי השנה של ליגת העל היפנית לנוער: 2018 מדיה וקבצים בנושא הירוקי אבה בוויקישיתוף הירוקי אבה, ברשת החברתית אינסטגרם הירוקי אבה, באתר Transfermarkt הירוקי אבה, באתר Soccerway הירוקי אבה, באתר WorldFootball.net הירוקי אבה, באתר National Football Teams הירוקי אבה, באתר FootballDatabase.eu Nippon Sports Kikaku Publishing inc./日本スポーツ企画出版社, "J1&J2&J3選手名鑑ハンディ版 2019 (NSK MOOK)", 9 February 2019, Japan, ISBN 978-4905411628 (p. 25 out of 289) Omiya Ardija - Kashima Antlers, 1 avr. 2017 - J1 League - Rapport de match, www.transfermarkt.fr (בצרפתית) Sport, Hiroki Abe, nuevo jugador del FC Barcelona, sport, ‏2019-07-12 (בספרדית) Hiroki Abe se incorpora al Barça, www.fcbarcelona.es (בספרדית) "SAMURAI BLUE (Japan National Team) Squad, Schedule - CONMEBOL Copa America Brazil 2019 (6/14–7/7)". JFA. 24 במאי 2019. {{cite web}}: (עזרה) "Japan v Chile game report". CONMEBOL. 17 ביוני 2019. {{cite web}}: (עזרה) Hiroki Abe, la promesa de videojuego que inquieta al Real Madrid, ELMUNDO, ‏2018-12-19 (בספרדית) 鹿島アントラーズ オフィシャルサイト, www.so-net.ne.jp
מקלט (שיר)

מקלט הוא סינגל שהוקלט על ידי הזמר-יוצר הישראלי אליעד נחום, מתוך האלבום, סימן. השיר יצא לאור ב-8 במאי 2014, על ידי חברת התקליטים NMC, כסינגל השני מתוך האלבום. השיר הגיע למקום ה-5 במצעד ה-TV של מדיה פורסט. השיר נכתב על ידי נחום, ביחד עם הראפר רון נשר, הולחן על ידי נחום, והופק על ידי נחום ביחד עם המפיק נועם עקרבי, בדומה לשאר שירי האלבום. השיר מכיל בתוכו את סגנון הרית'ם אנד בלוז, המאפיין שירים נוספים מתוך האלבום בו הוא נכלל. הווידאו קליפ הנלווה שצולם לשיר פורסם בערוץ היוטיוב של נחום ב-8 במאי 2014, בסמוך לצאת הסינגל. נכון ליולי 2020, מונה הצפיות של הקליפ עומד על כ-4 מיליון. יוסי חרסונסקי העניק לשיר ביקורת מעורבת: "אילו הייתי מקבל טקסט כזה לבחינה, הייתי ממליץ לכותב לחפש פח לפני שהוא שופך את הלב על הדף. זה טקסט ברמה של מישהו שנדרש להצהיר 'לא יודע לכתוב'. השיר נכתב על ידי אליעד נחום ורון נשר, אבל מתברר שהשניים גרועים מהאחד. אם מילים אמורות להיות גבב סתמי של מילים מתיפייפות – זה השיר הזה. לא מלחמה, לא מקלט ולא פרפרים, לא אסיר נמלט ולא אזיקים ולא אגדה. קשקוש. חבל כי אליעד נשמע מסלסל בעל נשמה, אבל הקול הזחוח וקלילות המנגינה בעיבוד לקצב דרבוקה אינם יכולים לשמש כסות לערימת המילים והמשפטים, שאינה מצליחה לייצר משהו אמין. אני שומע שאליעד זוכה ל'אלפי צפיות'. אבל לפני מראה העיניים יש משמע אוזניים, והוא אינו מבשר על הולדת יוצר אותנטי, אלא על משרבט, שצריך לוותר על כתיבת טקסטים לפני שהוא ניגש למוזיקה". לקליפ הרשמי באתר יוטיוב לדף השיר באתר הספרייה הלאומית מדיה פורסט - דיווחי השמעות ומחקרי מדיה, באתר Media Forest Israel(הקישור אינו פעיל) אליעד - מקלט | Eliad - Shelter, סרטון באתר יוטיוב (אורך: 3:43) אליעד - מקלט, סינגלים חדשים, שירים חדשים, אליעד נחום, נועם עקרבי, ביקורת מוסיקה, חדשות מוסיקה, באתר יוסמיוסיק, ‏2014-06-16
יחסי אינדונזיה–מונקו

יחסי אינדונזיה–מונקו הם היחסים הדיפלומטיים הרשמיים שבין רפובליקת אינדונזיה לבין נסיכות מונקו. הסחר הכולל בין שתי המדינות הגיע בשנת 2016 ל-867 אלף דולר אמריקאי ובאותה השנה ביקרו במונקו 336 אלף תיירים אינדונזיים. אלבר השני, נסיך מונקו, ביקר שלוש פעמים באינדונזיה: ב-1997, 2007 ו-2018. בביקורו מהביקורים שלו הוא בא לאזורים מוכי הרס מהצונמי הגדול שהיה באזור בשנת 2004 והציע עזרה לאזרחים. בביקורו השלישי השתתף הנסיך בוועידה בנושא האוקיינוסים שהתקיימה באינדונזיה. באוגוסט 2017 הוקמה קונסוליית כבוד במונקו. ב-2017 ביקר סגן שר החוץ האינדונזי במונקו ונפגש עם עמיתו המונגאסקי סרז' טל. הצדדים סיכמו על שיתוף פעולה בנושא השמירה על איכות הסביבה. אינדונזיה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. אינדונזיה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה. מונקו אינה מיוצגת באינדונזיה בדרג השגרירות. מונקו מיוצגת באינדונזיה בדרג הקונסולרי באמצעות קונסוליה רשמית שהיא מחזיקה בג'קרטה, בירת המדינה. אתר שגרירות אינדונזיה בפריז, צרפת(הקישור אינו פעיל) CONSULATE OF MONACO IN JAKARTA, INDONESIA
בית הכנסת קהל ימבול (איסטנבול)

בית הכנסת קהל ימבול (בטורקית: Yanbol Sinagogu, מכונה גם "בית הכנסת הבולגרי") הוא בית כנסת אשר פועל בשכונת באלאט בעיר איסטנבול מהמחצית השנייה של המאה ה-15. בית הכנסת הוקם על ידי יהודים רומניוטים שהועברו מימבול שבבולגריה לאיסטנבול במסגרת טרנספר אוכלוסיות שביצע מהמט השני, סולטאן האימפריה העות'מאנית ברחבי הבלקן לאחר שהכריע את האימפריה הביזנטית. במהלך המאה ה-18 נהרס המבנה הקדום, ועל יסודותיו הוקם בית כנסת חדש על ידי הקהילה הספרדית שהתיישבה בעיר ולתוכה נטמעה הקהילה הרומניוטית. ערכים מורחבים – הקהילה היהודית בימבול קהילה יהודית רומניוטית התקיימה בעיר ימבול שבבולגריה עוד בטרם הכיבוש העות'מאני של הממלכה הבולגרית השנייה במחצית השנייה של המאה ה-14. מועד הקמת הקהילה אינו ברור ונתון למספר השערות מחקר. ב-1453 כבש מהמט השני, סולטאן האימפריה העות'מאנית את קונסטנטינופול והכריע את האימפריה הביזנטית. לאחר הכיבוש ביצע מהמט השני טרנספר מואץ של אוכלוסיות מאזור הבלקנים לאזור קונסטנטינופול ואסיה הקטנה, ובמקביל יושבו ברחבי בולגריה אלפי מוסלמים ממוצא טורקי, חלק ניכר מהם טטרים. קיים תיעוד, שלפיו בולגרים ויהודים היו עובדי כפייה עבור העות'מאנים (בטורקית עות'מאנית: סוּרְגוּן, "הגוֹלִים") ועסקו בין היתר בשיקום קונסטנטינופול לאחר כיבושה. כך הגיעו יהודים מימבול לקונסטנטינופול והקימו את בית הכנסת שנשא את שם העיר ממנה הוגלו. בית הכנסת הרומניוטי נבנה במחצית השנייה של המאה ה-15. במהלך המאה ה-18 נהרס המבנה הקדום, ועל יסודותיו הוקם על ידי הקהילה הספרדית מבנה בית הכנסת הקיים. אולם התפילה נבנה מעץ. ב-1895 נערכו עבודות שיפוץ נרחבות במבנה לאחר שרפה גדולה שפגעה קשות בשכונת באלאט. בית הכנסת הוא בן שתי קומות ובו מספר רב של חלונות וכן ויטראז'ים. התקרה הפנימית של בית הכנסת עשויה מעץ ומעוטרת בציורי שמן של נוף ופרחים. מן התקרה תלויות נברשות. כותרות עמודי התווך מגולפות ומעוטרות. דלתות ארון הקודש מעוטרות בעיטורים דמויי פנינים ושנהב. עזרת הנשים ממוקמת בחלקו הצפוני של בית הכנסת, נתמכת בעמודי עץ ומקושטת בחזיתה הפנימית בדר. הבימה ממוקמת במרכז אולם התפילה, ומסביבה המושבים. על הבימה והמדרגות המובילים אליה מותקנים שטיחים. נכון ל-2019, בית הכנסת "קהל ימבול" הוא אחד משני בתי הכנסת היחידים שנותרו בשכונת באלאט (השני הוא בית הכנסת קהל אוחריד). בית הכנסת נפתח רק באירועים מיוחדים. מדיה וקבצים בנושא בית הכנסת קהל ימבול בוויקישיתוף בית הכנסת קהל ימבול באיסטנבול , באתר centropa.org (בטורקית) ו(באנגלית) Jewish Sites of Istanbul, באתר grandeflanerie.com (באנגלית) בית הכנסת קהל ימבול, באתר המרכז לאמנות יהודית צבי קרן, תקציר ההיסטוריה של בולגריה ויהודיה, באתר "כולנו בולגרים". צבי קרן, הקהילה היהודית בימבול, באתר "כולנו בולגרים". The Golden Horn: Balat, באתר jguideeurope.org (באנגלית). Yanbol Synagogue (Balat), באתר turkishculture.org (באנגלית). בית הכנסת קהל ימבול, באתר הספרייה הלאומית (באנגלית).
גביע הטוטו 2018/2019

גביע הטוטו 2018/2019 לליגת העל הייתה המהדורה ה-34 של הגביע השלישי בחשיבותו בכדורגל הישראלי. 10 הקבוצות שאינן משתתפות במפעלים האירופאים בעונה זו חולקו לשני בתים על פי אזור גאוגרפי. הקבוצה שבמקום הראשון בכל בית העפילה לחצי גמר גביע הטוטו. הקבוצה בעלת המאזן הטוב ביותר מבין שתי המעפילות (נקודות, ולאחר מכן הפרש שערים) נפגשה עם המנצחת במפגש המתמודדות הליגה האירופית. הקבוצה השנייה שתסיים במקום הראשון נפגשה עם המנצחת במשחק אלוף האלופים. האחרות נפגשו בינן לבין עצמם במשחק הדירוג בתחרות לקביעת המענקים הכספיים. החל מעונה זו ארבע הקבוצות המשתתפות בתחרויות של אופ"א מתחילות בשלב נפרד וזאת כדי להקל על הקבוצות בגלל מספר המשחקים. במשחק הראשון אלופת הליגה ומחזיקת הגביע של העונה שעברה מתמודדות בניהם (משחק זה הוא גם על תואר אלוף האלופים) ואילו במשחק השני משתתפות שתי נציגות הליגה אשר משתתפות בליגה האירופית שלא זכו בתואר ישראלי בכיר בעונה שעברה. הפועל חיפה זכתה בתואר אלוף האלופים לעונה זו והעפילה לחצי גמר גביע הטוטו. מכבי תל אביב העפילה לחצי גמר גביע הטוטו. הפועל באר שבע ניצחה וסיימה במקום החמישי. מכבי נתניה סיימה במקום השישי. מכבי פתח תקווה ניצחה וסיימה במקום השביעי. בית"ר ירושלים סיימה במקום השמיני. בני סכנין ניצחה וסיימה במקום התשיעי. בני יהודה תל אביב סיימה במקום העשירי. הפועל רעננה ניצחה וסיימה במקום ה-11. עירוני קריית שמונה סיימה במקום ה-12. הפועל חדרה ניצחה וסיימה במקום ה-13. מועדון ספורט אשדוד סיימה במקום ה-14 והאחרון בתחרות. מכבי חיפה ניצחה ועלתה לגמר הגביע. מכבי תל אביב ניצחה ועלתה לגמר הגביע. מכבי תל אביב ניצחה וזכתה בגביע הטוטו לליגה הבכירה לעונת 2018/2019. גביע המדינה בכדורגל 2018/2019
Sick and Tired

Sick and Tired (בעברית: נמאס לי) הוא סינגל שהוקלט על ידי הזמרת-יוצרת האמריקאית אנסטייז'ה, מתוך אלבום האולפן השלישי שלה שנקרא על שמה, Anastacia. השיר יצא לאור ב-19 ביולי 2004, על ידי חברות התקליטים אפיק רקורדס ודיי-לייט רקורדס כסינגל השני מתוך האלבום. השיר הגיע למקום הרביעי במצעד הסינגלים הבריטי. השיר נכתב על ידי אנסטייז'ה, דאלאס אוסטין וגלן בלרד והופק על ידי דאלאס ובלרד גם כן. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים בממלכה המאוחדת בלבד. בגרמניה, נמכר השיר בלמעלה מ-150,000 עותקים. הווידאו קליפ המלא של השיר הועלה לראשונה ב-27 במרץ 2011, לערוץ היוטיוב של אנסטייז'ה. מידע על היצירה "Sick and Tired" באתר מיוזיק בריינז מידע על הסינגל "Sick and Tired" באתר מיוזיק בריינז מידע על היצירה "Sick and Tired" באתר Discogs סרטון השיר "Sick and Tired" באתר יוטיוב Anastacia - Anastacia | Songs, Reviews, Credits, AllMusic (באנגלית) August To Bring New Anastacia Album, Billboard Artists, www.officialcharts.com Anastacia – Sick and Tired (באנגלית), נבדק ב-2019-07-19 www.bpi.co.uk BVMI | Datenbank, www.musikindustrie.de AnastaciaVEVO (2011-03-26), Anastacia - Sick and Tired (Video), נבדק ב-2019-07-19 ARIA Charts - Accreditations - 2004 Singles, www.aria.com.au IFPI Norsk platebransje, web.archive.org, ‏2012-11-05
ניקולא הקטן (סדרת טלוויזיה)

ניקולא הקטן (בצרפתית: Le Petit Nicolas) היא סדרת אנימציה ממוחשבת צרפתית לילדים מסוגת קומדיה שמבוססת על סדרת הספרים "ניקולא הקטן" שנכתבה על ידי רנה גוסיני ואוירה בידי ז'אן-ז'אק סמפה. הסדרה בוימה על ידי ארנו בורון והופקה על ידי חברות "M6 Studio" ו-"Method Animation". הסדרה שודרה לראשונה בצרפת בערוץ M6 החל מה-13 בספטמבר 2009 עד שנת 2012. בישראל הסדרה שודרה לראשונה בדיבוב לעברית בערוץ הילדים ולאחר מכן בערוץ לוגי החל משנת 2011 עד שנת 2013. לסדרה יש 2 עונות ו-104 פרקים באורך 13 דקות. שפת המקור של הסדרה היא צרפתית (הסדרה דובבה לשפות נוספות, ביניהן: עברית, פולנית וגרמנית). הסדרה עוסקת בנער שובב בשם ניקולא. בכל פרק ניקולא עובר הרפתקאות חדשות ומצחיקות יחד עם חבריו לכיתה. במאי הדיבוב של הסדרה בעברית היה ליאור סול, ומפיקת הדיבוב הייתה ענבר שטגר עזרא. משחק וידאו בשם "Le Petit Nicolas: La Grande Course" (ניקולא הקטן: המירוץ הגדול) פותח על ידי Bulkypix והופץ בטלפונים החכמים ובטאבלטים של אנדרואיד ואפל בשנת 2013. המשחק כיום אינו זמין. ניקולא הקטן אתר האינטרנט הרשמי של ניקולא הקטן "ניקולא הקטן", במסד הנתונים הקולנועיים IMDb (באנגלית) "ניקולא הקטן", במסד הנתונים הקולנועיים KinoPoisk (ברוסית) ניקולא הקטן, במיזם "אישים" לתיעוד היצירה הישראלית
אבאקן

אבאקן (ברוסית: Абака́н; בחקסית: Ағбан או Абахан) היא עיר הבירה של רפובליקת חקסיה שברוסיה, הממוקמת לצד מפגש הנהרות יניסיי ואבאקן. לפי מפקד אוכלוסין משנת 2010 חיו בעיר 165,214 תושבים, עלייה זניחה לעומת המפקד משנת 2002 לפיו חיו בעיר 165,197 תושבים, ועלייה ניכרת יותר לעומת המפקד משנת 1989 לפיו חיו בעיר 154,092 תושבים. אוסטרוג אבאקנסקי, או בשמו הנוסף אבאקנסק (Абаканск), הוקם בקרבת נהר אבאקן בשנת 1675. בשנות השמונים של המאה ה-18 הכפר אוסט-אבאקנסקוי הוקם בקרבת האוסטרוג. היישוב זכה למעמד של עיר וקיבל את שמו ב-30 באפריל 1931. בשנת 1940, פועלי בניין רוסים מצאו הריסות עתיקות כאשר באו לבנות כביש מהיר שיחבר בין אבאקן לעיר אסקיז. ארכאולוגים סובייטים חפרו באתר בין השנים 1941–1945 והגיעו למסקנה כי הם גילו מבנה ייחודי ביותר לאזור: גודלו 1,500 מטרים רבועים, סגנונו סיני-עתיק, כפי הנראה מדובר בארמון מתקופת שושלת האן. זהותם של המתגוררים במבנה מפואר זה הרחק מגבולות שושלת האן נותרה תעלומה עד לעצם היום הזה. הארכאולוגית הרוסיה ל.א יבטיוחובה ציינה שלדעתה המבנה היה של לי לינג, גנרל סיני שנוצח על ידי שבטי השיונגנו בשנת 99 לפני הספירה וערק לטובת כוחותיהם. זוהי הסברה המעודפת על רוב החוקרים, אולם הועלו השערות אחרות, למשל שלו פאנג שהיה מועמד לכתר מתקופת גואנג וו-די גר במבנה. בסוף המאה ה-18 ובתחילת המאה ה-19, ליטאים שמרדו בשלטון הרוסי הוגלו לאבאקן בשנים 1794, 1830–1831 ובשנת 1863. בקרבת העיר הוקמו מחנות בהם שוכנו האסירים הפוליטיים הליטאים והם שועבדו במכרות פחם. לאחר מותו של סטלין, כל הגולים ממחנות הענישה נהיו לתושבי העיר. בעיר קיים נמל בלב נהר אבאקן, מפעלי תעשייה, האוניברסיטה הממלכתית החקסית על שם קטנוב (רו') ושלושה תיאטרונים. כמו כן, בעיר ישנם מפעלים להנעלה, ייצור מזון וייצור מתכת. אבאקן (יחד עם העיר טאישט) הייתה ציון דרך חשוב במסילת הרכבת אבאקן-טאישט. כיום מדובר בצומת מסילות רכבת מרכזי. את העיר משרת נמל התעופה של אבאקן. יחידה 100 של חיל הצנחנים הרוסי הייתה מוצבת באופן קבע בעיר עד לשנת 1996. בנדי, הוקי קרח רוסי, הוא אחד מענפי הספורט האהודים ביותר בעיר. תחרויות הגביע הלאומי בבנדי נערכו בעיר בשנים 1988 ובשנת 2012. באבאקן מזג-האוויר מקוטלג מאקלים יבשתי מדרגה Dwb ועד אקלים צחיח למחצה קר. ישנם הבדלי טמפרטורות גדולים בין העונות, תופעה טיפוסית לאזור סיביר. כמות המשקעים גדולה יותר בקיץ לעומת בחורף. מדיה וקבצים בנושא אבאקן בוויקישיתוף אתר האינטרנט הרשמי של אבאקן (ברוסית) אבאקן, באתר אנציקלופדיה בריטניקה (באנגלית)